આ બ્રહ્મા, વિષ્ણુ અને મહેશ એટલે બીજું કોઈ નહિ પણ ધરતી ઉપરના સાસુ, આંસુ ને ચોમાસું… બધું અહીં જ હાજરા હજૂર. એક સર્જન કરે, બીજું સંવર્ધન કરે, અને ત્રીજું ભાંગીને ભૂક્કો કરે. જેવા અલુણા સ્ટાર્ટ થયાં, એટલે સારો પતિ મેળવવાની શાસ્ત્રોક્ત વિધિઓ શરુ. પણ સારી સાસુ મેળવવા માટે કોઈ જોગવાઈ નહિ. સાસુની કુંડળી જોયા વગર, ભાગ્યશાળીને જ વાઈફ અને સાસુ સારી મળે. પ્રત્યેક સાસુ એવું વિચારે જ છે કે પોતાના દીકરાને સારી વહુ મળે તો સારું. પણ એ વહુ જ્યારે સાસુ બને એટલે ઉપરવાસના હુમલા શરુ… સાસુ-સસરા બિચારા સાધુ, સંતો, મહંતો, બાવાઓના રવાડે ચઢી, આશરો પણ શોધવા જાય.પણ… બાવા જ સંસારના ત્રાસથી બાવા બન્યા હોય એ શું ઉકેલ આપવાના… એ તો એટલું જ કહેવાના કે, ‘મેરી તરહ બાવા બન જા, તો તું મુસીબતસે મુક્ત હો જાયેગા..’